น้องสาวมีตุ่มใสขึ้นมาได้สักพักแล้วค่ะเม็ดนึงแต่คิดว่าคงจะหายไปเอง​ แต่พอมาถึงวันนี้ตุ่มใสมันเยอะขึ้น​ มันขึ้นเป็นพวงเลย​ แต่ไม่แสบ​ ไม่คัน​ ไม่อะไรเลยค่ะ(ถ่ายรูปตุ่มเก็บไว้แล้วถ้าแนบรูปได้ก็แนบไปค่ะแต่แนบไม่ได้)​ ควรทำอย่างไรดีคะ​ ถ้าไปหาจะบอกว่าอะไรดีคะ
สวัสดีค่ะ อาการมีตุ่มใสขึ้นที่บริเวณอวัยวะเพศหญิงนั้น อาจจะมีสาเหตุมาจาก เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบได้ หูดเช่นหูดหงอนไก่ หูดข้าวสุก ตุ่มแพ้จากการสัมผัส อาจจะคันด้วยได้ หรือถ้าไม่มีอาการอะไรชัดเจนเลยนั้น อาจจะเป็นจากต่อมไขมันที่โตขึ้นมา แต่ไม่ใช่โรคหรือความผิดปกติที่ชัดเจนอะไรในเบื้องต้นไม่ไปแกะเกาบริเวณที่เป็น รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อนและสังเกตอาการค่ะ ถ้าตุ่มใสดังกล่าวไม่หายไปเอง เป็นมากขึ้น ลามเร็ว มีอาการเจ็บ มีเลือดหรือหนองไหล ควรไปพบแพทย์ สามารถแจ้งแพทย์ดังที่เขียนมาได้เลยค่ะ